Από την πρώτη μας επικοινωνία με την Άννα, συνειδητοποίησα ότι πρόκειται για άνθρωπο ζεστό, πρόθυμο να εξυπηρετήσει και να σε φιλοξενήσει, με την ουσιαστική έννοια του όρου. Η αίσθησή μου αυτή επιβεβαιώθηκε τόσο κατά τη συνάντησή μας, όσο και κατά τη διάρκεια της παραμονής μας στον υπέροχο χώρο της. Μας υποδέχθηκε με χαμόγελο, με αγκαλιά ανοιχτή, με διάθεση καλή. Ο χώρος της, καθρέπτης της προσωπικότητάς της. Χώρος απλός, άνετος, ζεστός, φροντισμένος σε κάθε του λεπτομέρεια, σε καλεί να μείνεις σε αυτόν όσο περισσότερο μπορείς και να απολαύσεις την ηρεμία του, τη θέα του, τη δροσιά, τις ανέσεις του. Οι παροχές εξαιρετικές, σε όλα τα επίπεδα. Η Άννα πρόθυμη κάθε στιγμή, να βοηθήσει σε οτιδήποτε ζητήσαμε, πολλές φορές πριν καν της το ζητήσουμε. Η πρόθεσή της ειλικρινέστατη και η βοήθειά της σημαντική στο να ξεκουράσει και από τα πιο απλά, που με ευκολία αφήνει κανείς στην άκρη κατά τη διάρκεια των διακοπών του. Ξεκούραση σώματος και ψυχής, σε έναν χώρο που ευνοεί την απόλυτη χαλάρωση, σε έναν τόπο με εξαιρετική ενέργεια, αυτόν της Τήνου. Θα ανταμώσουμε ξανά σύντομα, μιας και ο χώρος θα είναι ιδανικός τόσο κατά τους φθινοπωρινούς όσο και κατά τους ανοιξιάτικους μήνες. Ευχαριστούμε Άννα!